钦定古今图书集成/明伦汇编/氏族典/第523卷 > 薛均
## 钦定古今图书集成/明伦汇编/氏族典/第523卷 > 薛均

按《黄州府志》：“均，罗田人。少有奇节，好读书。高帝召赴
南畿，上十策，陈母老放归。文皇召入为太仆寺卿，补
应天府尹。先是，应天以租逋官多得罪，均管事月馀
即完报。年七十乞骸。比归，行箧甚重，疑者至中途发
箧，惟纸马板一副。帝知其贫，命有司赐官湖一顷，曰
‘薛家湖。迄今子孙守湖，而鬻纸马以为生’。”